# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 03

от 27.02.2020 г.

**Р Е Ш Е Н И Е**

**№ КЗЗ – 03**

**от 27 февруари 2020 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.**

1. Утвърждава площадка за проектиране, с която се засяга 1688 кв.м земеделска земя, седма категория, неполивна, собственост на Община П., за изграждане на обект „Реконструкция и доизграждане на канализационната мрежа и изграждане на пречиствателна станция за отпадъчни води на с. П.”, землище на с. П., поземлен имот с идентификатор 59077.2.157, местност „Чалтията“, Община П., област Благоевград, при граници,посочени в приложените скици.

2. Утвърждава трасе за проектиране, с което се засяга 8181 кв.м земеделска земя, седма категория, неполивна, собственост на Община П. за нуждите на Община П. за изграждане на обект „Транспортен достъп до поземлен имот с идентификатор 59077.2.157“, землище на с. П., част от поземлени имоти с идентификатори 59077.2.158 и 59077.100.10, местност „Чалтията“, Община П., област Благоевград, при граници, посочени в приложената скица и проект на ПУП-ПП.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** На общо 15 225 кв.м земеделска земя, пета категория, неполивна, общинска собственост, за изграждане на обект: „Обществено комплексно обслужване и техническа инфраструктура - изграждане на съоръжения, постройки на основното и допълващо застрояване с обществено обслужващи и технически функции, обособяващи приемна зона на „Крепост Р.“, в землището на с. П., имоти №№ 130.1439, 130.1438, 130.1440, 130.1435 и части от имоти №№ 130.1441, 133.1650, 133.112, 133.1648, 133.1647 и 133.1659 по ПНИ на местност „Бабенец“, община Г. О., област Велико Търново, при граници, посочени в приложените скици и влязло в сила частично изменение на ПУП – ПЗ и ПП.

Собственикът на земята да заплати на основание чл. 30, ал. 2 от ЗОЗЗ, местна такса, определена от общинския съвет и да отнеме и оползотвори хумусния пласт от площадката.

***III. На основание чл. 40, ал. 1, т. 7, във връзка с чл. 36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи, Комисията за земеделските земи:***

**3.** Изменя Решение №КЗЗ-03/15.02.2018г., т.4.3, на Комисията за земеделските земи, както следва:

Думите: „в землището на с. А., община С. З., област С. З. ”, да се четат: „в землището на с. Х. А., община С. З., област С. З.“.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**